REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/394-15

7. oktobar 2015. godine

B e o g r a d

Z A P I S N I K

138. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 7. OKTOBRA 2015. GODINE

 Sednica je počela u 14,08 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Jelisaveta Pribojac, zamenik člana Žarka Mićina, Mujo Muković, zamenik člana Veroljuba Arsića, Dragan Nikolić, Jasmina Obradović, zamenik člana Biljane Pantić Pilje, Branka Janković, Biljana Savović, zamenik člana Svetislava Vukmirice, Žarko Obradović, Neđo Jovanović, Dragan Polovina, Mirko Čikiriz, Tanja Tomašević Damnjanović, Gordana Čomić i Balint Pastor.

 Sednici nisu prisustvovali članovi Odbora: Vesna Besarović, Biljana Hasanović-Korać, kao ni njihovi zamenici.

 Sednici su prisustvovali: Saša Stojanović, vršilac dužnosti pomoćnika ministra građevinarstva, saobraćaja i infrastrukture, Mirjana Trifunović, načelnik Odeljenja u Ministarstvu građevinarstva, saobraćaja i infrastrukture, Ivana Božić, savetnik u Ministarstvu građevinarstva, saobraćaja i infrastrukture, Damir Ledenčan, samostalni savetnik u Ministarstvu građevinarstva, saobraćaja i infrastrukture, Zoran Lazić, pomoćnik ministra za rad, zapošljavanje, boračka i socijalna pitanja, Vukota Vlahović, samostalni savetnik u Ministarstvu rada i Vera Božić-Trefalt, direktor Uprave za bezbednost i zdravlje na radu.

 Na predlog predsednika Odbora, većinom glasova (sa 9 glasova za, jedan nije glasao) je usvojen sledeći

D n e v n i r e d:

 Usvajanje zapisnika sa 137. sednice Odbora;

1. Razmatranje Predloga zakona o izmenama i dopunama Zakona o železnici, koji je podnela Vlada;

2. Razmatranje Predloga zakona o izmenama i dopunama Zakona o bezbednosti i interoperabilnosti železnice, koji je podnela Vlada;

3. Razmatranje Predloga zakona o potvrđivanju Sporazuma o međunarodnom kombinovanom transportu između Vlade Republike Srbije i Vlade Slovačke Republike, koji je podnela Vlada;

4. Razmatranje Predloga zakona o potvrđivanju Sporazuma između Vlade Republike Srbije i Vlade Mađarske o drumskom prevozu putnika i stvari, koji je podnela Vlada;

5. Razmatranje Predloga zakona o potvrđivanju Sporazuma između Vlade Republike Srbije i Vlade Republike Tunis o drumskom prevozu putnika i stvari, koji je podnela Vlada;

6. Razmatranje Predloga zakona o izmenama i dopunama Zakona o bezbednosti i zdravlju na radu, koji je podnela Vlada;

7. Razmatranje Predloga zakona o uslovima za upućivanje zaposlenih na privremeni rad u inostranstvo i njihovoj zaštiti, koji je podnela Vlada;

8. Razmatranje Predloga zakona o potvrđivanju Konvencije o nadležnosti, merodavnom pravu, priznanju i izvršenju odluka i saradnji u materiji roditeljske odgovornosti i mera za zaštitu dece, koji je podnela Vlada.

 Pre prelaska na odlučivanje o tačkama dnevnog reda, Odbor je većinom glasova usvojio zapisnik sa 137. sednice Odbora (sa 13 glasova za, jedan nije glasao).

 Prva tačka dnevnog reda. Razmatranje Predloga zakona o izmenama i dopunama Zakona o železnici, koji je podnela Vlada.

 Odbor je razmotrio Predlog zakona o izmenama i dopunama Zakona o železnici, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa 14 glasova za, jedan nije glasao).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o izmenama i dopunama Zakona o bezbednosti i interoperabilnosti železnice, koji je podnela Vlada.

Odbor je razmotrio Predlog zakona o izmenama i dopunama Zakona o bezbednosti i interoperabilnosti železnice, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa 13 glasova za, dvoje nije glasalo).

 Za izvestioca Odbora na sednici Narodne skupštine određen je predsednik Odbora.

Treća tačka dnevnog reda. Razmatranje Predloga zakona o potvrđivanju Sporazuma o međunarodnom kombinovanom transportu između Vlade Republike Srbije i Vlade Slovačke Republike, koji je podnela Vlada.

 Odbor je razmotrio Predlog zakona o potvrđivanju Sporazuma o međunarodnom kombinovanom transportu između Vlade Republike Srbije i Vlade Slovačke Republike, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa 13 glasova za, dvoje nije glasalo).

 Za izvestioca Odbora na sednici Narodne skupštine određen je predsednik Odbora.

 Četvrta tačka dnevnog reda. Razmatranje Predloga zakona o potvrđivanju Sporazuma između Vlade Republike Srbije i Vlade Mađarske o drumskom prevozu putnika i stvari, koji je podnela Vlada.

Odbor je razmotrio Predlog zakona o potvrđivanju Sporazuma između Vlade Republike Srbije i Vlade Mađarske o drumskom prevozu putnika i stvari, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 14 glasova za).

Za izvestioca Odbora na sednici Narodne skupštine određen je predsednik Odbora.

 Peta tačka dnevnog reda. Razmatranje Predloga zakona o potvrđivanju Sporazuma između Vlade Republike Srbije i Vlade Republike Tunis o drumskom prevozu putnika i stvari, koji je podnela Vlada.

Odbor je razmotrio Predlog zakona o potvrđivanju Sporazuma između Vlade Republike Srbije i Vlade Republike Tunis o drumskom prevozu putnika i stvari, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 14 glasova za).

Za izvestioca Odbora na sednici Narodne skupštine određen je predsednik Odbora.

Šesta tačka dnevnog reda. Razmatranje Predloga zakona o izmenama i dopunama Zakona o bezbednosti i zdravlju na radu, koji je podnela Vlada.

Odbor je razmotrio Predlog zakona o izmenama i dopunama Zakona o bezbednosti i zdravlju na radu, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 14 glasova za).

Za izvestioca Odbora na sednici Narodne skupštine određen je predsednik Odbora.

Sedma tačka dnevnog reda. Razmatranje Predloga zakona o uslovima za upućivanje zaposlenih na privremeni rad u inostranstvo i njihovoj zaštiti, koji je podnela Vlada.

Po ovoj tački dnevnog reda, za reč se javila Gordana Čomić, član Odbora i zatražila objašnjenje odredbe stava 2. člana 8. Predloga zakona o uslovima za upućivanje zaposlenih na privremeni rad u inostranstvo i njihovoj zaštiti, koji je podnela Vlada, a potom se za reč javio Zoran Lazić, pomoćnik ministra za rad, zapošljavanje, boračka i socijalna pitanja, obrazložio član 8. Predloga zakona i istakao da je odredba člana 8. Predloga zakona u skladu sa Ustavom Republike Srbije.

Odbor je razmotrio Predlog zakona o uslovima za upućivanje zaposlenih na privremeni rad u inostranstvo i njihovoj zaštiti, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa 13 glasova za, jedan nije glasao).

Za izvestioca Odbora na sednici Narodne skupštine određen je predsednik Odbora.

Osma tačka dnevnog reda. Razmatranje Predloga zakona o potvrđivanju Konvencije o nadležnosti, merodavnom pravu, priznanju i izvršenju odluka i saradnji u materiji roditeljske odgovornosti i mera za zaštitu dece, koji je podnela Vlada.

Odbor je razmotrio Predlog zakona o potvrđivanju Konvencije o nadležnosti, merodavnom pravu, priznanju i izvršenju odluka i saradnji u materiji roditeljske odgovornosti i mera za zaštitu dece, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije

Odbor je odluku doneo jednoglasno (sa 14 glasova za).

Za izvestioca Odbora na sednici Narodne skupštine određen je predsednik Odbora.

 Sednica je završena u 14,23 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović